# Επίσημη Εφημερίδα L 236I/2022

| | ISSN 1977-0669 |
| --- | --- |
| Επίσημη Εφημερίδα
  της Ευρωπαϊκής Ένωσης | L 236I |
| | |
| Έκδοση στην ελληνική γλώσσα | Νομοθεσία | 65ό έτος13 Σεπτεμβρίου # 2022 |

ISSN 1977-0669

Επίσημη Εφημερίδα

της Ευρωπαϊκής Ένωσης

L 236I

Έκδοση στην ελληνική γλώσσα

Νομοθεσία

65ό έτος13 Σεπτεμβρίου # 2022

---

| Περιεχόμενα | | II   Μη νομοθετικές πράξεις | Σελίδα |
| --- | --- | --- | --- |
| | | ΑΠΟΦΑΣΕΙΣ |
| | * | Απόφαση (ΕΕ) 2022/1521 της Ευρωπαϊκής Κεντρικής Τράπεζας, της 12ης Σεπτεμβρίου 2022, σχετικά με προσωρινές προσαρμογές των επιτοκίων ορισμένων καταθέσεων μη σχετιζόμενων με τη νομισματική πολιτική που τηρούνται σε εθνικές κεντρικές τράπεζες και στην Ευρωπαϊκή Κεντρική Τράπεζα (ΕΚΤ/2022/30) | 1 |

Περιεχόμενα

II   Μη νομοθετικές πράξεις

Σελίδα

ΑΠΟΦΑΣΕΙΣ

*

Απόφαση (ΕΕ) 2022/1521 της Ευρωπαϊκής Κεντρικής Τράπεζας, της 12ης Σεπτεμβρίου 2022, σχετικά με προσωρινές προσαρμογές των επιτοκίων ορισμένων καταθέσεων μη σχετιζόμενων με τη νομισματική πολιτική που τηρούνται σε εθνικές κεντρικές τράπεζες και στην Ευρωπαϊκή Κεντρική Τράπεζα (ΕΚΤ/2022/30)

1

| EL | Οι πράξεις των οποίων οι τίτλοι έχουν τυπωθεί με λευκά στοιχεία αποτελούν πράξεις τρεχούσης διαχειρίσεως που έχουν θεσπισθεί στο πλαίσιο της γεωργικής πολιτικής και είναι γενικά περιορισμένης χρονικής ισχύος.
  Οι τίτλοι όλων των υπολοίπων πράξεων έχουν τυπωθεί με μαύρα στοιχεία και επισημαίνονται με αστερίσκο. |
| --- | --- |

EL

Οι πράξεις των οποίων οι τίτλοι έχουν τυπωθεί με λευκά στοιχεία αποτελούν πράξεις τρεχούσης διαχειρίσεως που έχουν θεσπισθεί στο πλαίσιο της γεωργικής πολιτικής και είναι γενικά περιορισμένης χρονικής ισχύος.

Οι τίτλοι όλων των υπολοίπων πράξεων έχουν τυπωθεί με μαύρα στοιχεία και επισημαίνονται με αστερίσκο.

---

II Μη νομοθετικές πράξεις

ΑΠΟΦΑΣΕΙΣ

| 13.9.2022 | EL | Επίσημη Εφημερίδα της Ευρωπαϊκής Ένωσης | LI 236/1 |
| --- | --- | --- | --- |

13.9.2022

EL

Επίσημη Εφημερίδα της Ευρωπαϊκής Ένωσης

LI 236/1

---

ΑΠΟΦΑΣΗ (ΕΕ) 2022/1521 ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ

της 12ης Σεπτεμβρίου 2022

σχετικά με προσωρινές προσαρμογές των επιτοκίων ορισμένων καταθέσεων μη σχετιζόμενων με τη νομισματική πολιτική που τηρούνται σε εθνικές κεντρικές τράπεζες και στην Ευρωπαϊκή Κεντρική Τράπεζα (ΕΚΤ/2022/30)

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,

Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 127 παράγραφος 2 πρώτη περίπτωση,

Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 3.1 πρώτη περίπτωση και τα άρθρα 12.1, 14.3, 17 και 18,

Έχοντας υπόψη την κατευθυντήρια γραμμή ΕΚΤ (EΕ) 2019/671 της Ευρωπαϊκής Κεντρικής Τράπεζας, της 9ης Απριλίου 2019, σχετικά με εγχώριες πράξεις διαχείρισης ενεργητικού και παθητικού από τις εθνικές κεντρικές τράπεζες (ΕΚΤ/2019/7) (1),

Έχοντας υπόψη την απόφαση (ΕΕ) 2019/1743 της Ευρωπαϊκής Κεντρικής Τράπεζας, της 15ης Οκτωβρίου 2019, σχετικά με τους τόκους των πλεοναζόντων αποθεματικών και ορισμένων καταθέσεων (ΕΚΤ/2019/31) (2),

Έχοντας υπόψη την απόφαση 2010/275/ΕΕ της Ευρωπαϊκής Κεντρικής Τράπεζας, της 10ης Μαΐου 2010, σχετικά με τη διαχείριση συγκεντρούμενων διμερών δανείων προς όφελος της Ελληνικής Δημοκρατίας και την τροποποίηση της απόφασης EKT/2007/7 (EΚΤ/2010/4 ) (3),

Εκτιμώντας τα ακόλουθα:

| (1) | Το διοικητικό συμβούλιο αποφάσισε σχετικά με την εφαρμογή ορισμένων κανόνων τοκισμού σε: α) καταθέσεις κεντρικής διοίκησης που τηρούνται σε εθνικές κεντρικές τράπεζες των κρατών μελών με νόμισμα το ευρώ (εφεξής οι «ΕθνΚΤ»), όταν αυτές ενεργούν ως δημοσιονομικοί αντιπρόσωποι σύμφωνα με το άρθρο 21.2 του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας (εφεξής το «καταστατικό του ΕΣΚΤ»), κατά τα ειδικότερα οριζόμενα στην κατευθυντήρια γραμμή (EΕ) 2019/671 (ΕΚΤ/2019/7)· και β) ορισμένες καταθέσεις που τηρούνται στην Ευρωπαϊκή Κεντρική Τράπεζα (ΕΚΤ), όταν αυτή ενεργεί ως δημοσιονομικός αντιπρόσωπος θεσμικών και λοιπών οργάνων ή οργανισμών της Ένωσης, κεντρικών διοικήσεων, περιφερειακών, τοπικών ή άλλων δημόσιων αρχών, άλλων οργανισμών δημοσίου δικαίου ή δημόσιων επιχειρήσεων των κρατών μελών σύμφωνα με το άρθρο 21.1 και 21.2 του καταστατικού του ΕΣΚΤ, κατά τα ειδικότερα οριζόμενα στην απόφαση (ΕΕ) 2019/1743 (ΕΚΤ/2019/31) και την απόφαση 2010/275/ΕΕ (EΚΤ/2010/4). Το επιτόκιο που εφαρμόζεται σήμερα σε καθεμία από αυτές τις κατηγορίες καταθέσεων διαφέρει ανάλογα με το αν το επιτόκιο της διευκόλυνσης αποδοχής καταθέσεων την οικεία ημερολογιακή ημέρα είναι αρνητικό, ή εάν αυτό είναι μηδενικό ή θετικό. |
| --- | --- |

(1)

Το διοικητικό συμβούλιο αποφάσισε σχετικά με την εφαρμογή ορισμένων κανόνων τοκισμού σε: α) καταθέσεις κεντρικής διοίκησης που τηρούνται σε εθνικές κεντρικές τράπεζες των κρατών μελών με νόμισμα το ευρώ (εφεξής οι «ΕθνΚΤ»), όταν αυτές ενεργούν ως δημοσιονομικοί αντιπρόσωποι σύμφωνα με το άρθρο 21.2 του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας (εφεξής το «καταστατικό του ΕΣΚΤ»), κατά τα ειδικότερα οριζόμενα στην κατευθυντήρια γραμμή (EΕ) 2019/671 (ΕΚΤ/2019/7)· και β) ορισμένες καταθέσεις που τηρούνται στην Ευρωπαϊκή Κεντρική Τράπεζα (ΕΚΤ), όταν αυτή ενεργεί ως δημοσιονομικός αντιπρόσωπος θεσμικών και λοιπών οργάνων ή οργανισμών της Ένωσης, κεντρικών διοικήσεων, περιφερειακών, τοπικών ή άλλων δημόσιων αρχών, άλλων οργανισμών δημοσίου δικαίου ή δημόσιων επιχειρήσεων των κρατών μελών σύμφωνα με το άρθρο 21.1 και 21.2 του καταστατικού του ΕΣΚΤ, κατά τα ειδικότερα οριζόμενα στην απόφαση (ΕΕ) 2019/1743 (ΕΚΤ/2019/31) και την απόφαση 2010/275/ΕΕ (EΚΤ/2010/4). Το επιτόκιο που εφαρμόζεται σήμερα σε καθεμία από αυτές τις κατηγορίες καταθέσεων διαφέρει ανάλογα με το αν το επιτόκιο της διευκόλυνσης αποδοχής καταθέσεων την οικεία ημερολογιακή ημέρα είναι αρνητικό, ή εάν αυτό είναι μηδενικό ή θετικό.

| (2) | Στις 8 Σεπτεμβρίου 2022 το διοικητικό συμβούλιο αποφάσισε να αυξήσει το επιτόκιο της διευκόλυνσης αποδοχής καταθέσεων κατά 75 μονάδες βάσης. Ως εκ τούτου, το επιτόκιο της διευκόλυνσης αποδοχής καταθέσεων ανέρχεται σε 0,75 % με ισχύ από τις 14 Σεπτεμβρίου 2022. |
| --- | --- |

(2)

Στις 8 Σεπτεμβρίου 2022 το διοικητικό συμβούλιο αποφάσισε να αυξήσει το επιτόκιο της διευκόλυνσης αποδοχής καταθέσεων κατά 75 μονάδες βάσης. Ως εκ τούτου, το επιτόκιο της διευκόλυνσης αποδοχής καταθέσεων ανέρχεται σε 0,75 % με ισχύ από τις 14 Σεπτεμβρίου 2022.

| (3) | Το διοικητικό συμβούλιο θεωρεί ότι τα επιτόκια των: α) καταθέσεων κεντρικής διοίκησης που τηρούνται σε ΕθνΚΤ, τα οποία εφαρμόζονται σύμφωνα με το άρθρο 4 παράγραφος 1 της κατευθυντήριας γραμμής (ΕΕ) 2019/671 (ΕΚΤ/2019/7)· και β) των καταθέσεων που τηρούνται στην ΕΚΤ, τα οποία εφαρμόζονται σύμφωνα με το άρθρο 2 της απόφασης (ΕΕ) 2019/1743 (ΕΚΤ/2019/31) και το άρθρο 5 της απόφασης 2010/275/ΕΕ (ΕΚΤ/2010/4), θα πρέπει να προσαρμοστούν προσωρινά σύμφωνα με τα οριζόμενα στην παρούσα απόφαση, προκειμένου να αποτραπούν ανεπιθύμητες απότομες εκροές των εν λόγω καταθέσεων από τους λογαριασμούς του Ευρωσυστήματος προς τις χρηματαγορές και, με τον τρόπο αυτόν, να διαφυλαχθεί η αποτελεσματικότητα της μετάδοσης της νομισματικής πολιτικής και η ομαλή λειτουργία της αγοράς σε ένα περιβάλλον θετικών επιτοκίων. |
| --- | --- |

(3)

Το διοικητικό συμβούλιο θεωρεί ότι τα επιτόκια των: α) καταθέσεων κεντρικής διοίκησης που τηρούνται σε ΕθνΚΤ, τα οποία εφαρμόζονται σύμφωνα με το άρθρο 4 παράγραφος 1 της κατευθυντήριας γραμμής (ΕΕ) 2019/671 (ΕΚΤ/2019/7)· και β) των καταθέσεων που τηρούνται στην ΕΚΤ, τα οποία εφαρμόζονται σύμφωνα με το άρθρο 2 της απόφασης (ΕΕ) 2019/1743 (ΕΚΤ/2019/31) και το άρθρο 5 της απόφασης 2010/275/ΕΕ (ΕΚΤ/2010/4), θα πρέπει να προσαρμοστούν προσωρινά σύμφωνα με τα οριζόμενα στην παρούσα απόφαση, προκειμένου να αποτραπούν ανεπιθύμητες απότομες εκροές των εν λόγω καταθέσεων από τους λογαριασμούς του Ευρωσυστήματος προς τις χρηματαγορές και, με τον τρόπο αυτόν, να διαφυλαχθεί η αποτελεσματικότητα της μετάδοσης της νομισματικής πολιτικής και η ομαλή λειτουργία της αγοράς σε ένα περιβάλλον θετικών επιτοκίων.

| (4) | Για την επίτευξη των στόχων αυτών η παρούσα απόφαση θα πρέπει να τεθεί σε ισχύ ταυτόχρονα με το αυξημένο επιτόκιο της διευκόλυνσης αποδοχής καταθέσεων, το οποίο ισχύει από τις 14 Σεπτεμβρίου 2022. Ως εκ τούτου, η παρούσα απόφαση θα πρέπει χωρίς καθυστέρηση να τεθεί σε ισχύ στις 14 Σεπτεμβρίου 2022 και να παραμείνει σε ισχύ έως τις 30 Απριλίου 2023, |
| --- | --- |

(4)

Για την επίτευξη των στόχων αυτών η παρούσα απόφαση θα πρέπει να τεθεί σε ισχύ ταυτόχρονα με το αυξημένο επιτόκιο της διευκόλυνσης αποδοχής καταθέσεων, το οποίο ισχύει από τις 14 Σεπτεμβρίου 2022. Ως εκ τούτου, η παρούσα απόφαση θα πρέπει χωρίς καθυστέρηση να τεθεί σε ισχύ στις 14 Σεπτεμβρίου 2022 και να παραμείνει σε ισχύ έως τις 30 Απριλίου 2023,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Καταθέσεις κεντρικής διοίκησης που τηρούνται σε ΕθνΚΤ και τοκίζονται σύμφωνα με το άρθρο 4 παράγραφος 1 της κατευθυντήριας γραμμής (ΕΕ) 2019/671 (ΕΚΤ/2019/7)

1.   Για τις καταθέσεις κεντρικής διοίκησης ισχύουν τα ακόλουθα ανώτατα όρια επιτοκίου.

| α) | Για τις καταθέσεις διάρκειας μίας ημέρας ισχύει το επιτόκιο αγοράς μη εξασφαλισμένης χρηματοδότησης για τοποθετήσεις διάρκειας μίας ημέρας, ενώ για τις καταθέσεις προθεσμίας το επιτόκιο αγοράς εξασφαλισμένης χρηματοδότησης αντίστοιχης διάρκειας ή, εάν αυτό δεν είναι διαθέσιμο, το επιτόκιο αγοράς μη εξασφαλισμένης χρηματοδότησης για τοποθετήσεις διάρκειας μίας ημέρας. |
| --- | --- |

α)

Για τις καταθέσεις διάρκειας μίας ημέρας ισχύει το επιτόκιο αγοράς μη εξασφαλισμένης χρηματοδότησης για τοποθετήσεις διάρκειας μίας ημέρας, ενώ για τις καταθέσεις προθεσμίας το επιτόκιο αγοράς εξασφαλισμένης χρηματοδότησης αντίστοιχης διάρκειας ή, εάν αυτό δεν είναι διαθέσιμο, το επιτόκιο αγοράς μη εξασφαλισμένης χρηματοδότησης για τοποθετήσεις διάρκειας μίας ημέρας.

| β) | Εφόσον σε δεδομένη ημερολογιακή ημέρα το συνολικό ποσό όλων των καταθέσεων που η κεντρική διοίκηση τηρεί σε ορισμένη ΕθνΚΤ, πλην όσων σχετίζονται με πρόγραμμα προσαρμογής, είναι υψηλότερο:






  i) | των 200 εκατ. ευρώ· ή |
| --- | --- | --- |

β)

Εφόσον σε δεδομένη ημερολογιακή ημέρα το συνολικό ποσό όλων των καταθέσεων που η κεντρική διοίκηση τηρεί σε ορισμένη ΕθνΚΤ, πλην όσων σχετίζονται με πρόγραμμα προσαρμογής, είναι υψηλότερο:

i)

των 200 εκατ. ευρώ· ή

| ii) | του ποσού που αντιστοιχεί στο 0,04 % του ακαθάριστου εγχώριου προϊόντος του κράτους μέλους εγκατάστασης της ΕθνΚΤ, |
| --- | --- |

ii)

του ποσού που αντιστοιχεί στο 0,04 % του ακαθάριστου εγχώριου προϊόντος του κράτους μέλους εγκατάστασης της ΕθνΚΤ,

αυτό τοκίζεται κατ' ανώτατο όριο ως ακολούθως:

| 1) | στην περίπτωση καταθέσεων σε ευρώ, με το χαμηλότερο εκ του επιτοκίου της διευκόλυνσης αποδοχής ή του βραχυπρόθεσμου επιτοκίου του ευρώ (€STR)· |
| --- | --- |

1)

στην περίπτωση καταθέσεων σε ευρώ, με το χαμηλότερο εκ του επιτοκίου της διευκόλυνσης αποδοχής ή του βραχυπρόθεσμου επιτοκίου του ευρώ (€STR)·

| 2) | στην περίπτωση καταθέσεων σε άλλα νομίσματα, για το κάθε νόμισμα εφαρμόζεται μέθοδος ανάλογη με την προβλεπόμενη για τις καταθέσεις σε ευρώ κατά το ως άνω σημείο 1). |
| --- | --- |

2)

στην περίπτωση καταθέσεων σε άλλα νομίσματα, για το κάθε νόμισμα εφαρμόζεται μέθοδος ανάλογη με την προβλεπόμενη για τις καταθέσεις σε ευρώ κατά το ως άνω σημείο 1).

Για τους σκοπούς καθορισμού του ελάχιστου ορίου κατά το παραπάνω σημείο ii) το ακαθάριστο εγχώριο προϊόν βασίζεται στις ετήσιες φθινοπωρινές οικονομικές προβλέψεις που δημοσιεύει η Ευρωπαϊκή Επιτροπή το προηγούμενο έτος. Κάθε ΕθνΚΤ αποφασίζει για την κατάταξη των διαφόρων καταθέσεων κεντρικής διοίκησης κάτω και πάνω από το όριο.

| γ) | Στις καταθέσεις κεντρικής διοίκησης που σχετίζονται με πρόγραμμα προσαρμογής εφαρμόζεται το υψηλότερο εκ των επιτοκίων του στοιχείου α) ή του μηδενικού επιτοκίου, χωρίς πάντως οι εν λόγω καταθέσεις να λαμβάνονται υπόψη στον υπολογισμό του ελάχιστου ορίου του στοιχείου β). |
| --- | --- |

γ)

Στις καταθέσεις κεντρικής διοίκησης που σχετίζονται με πρόγραμμα προσαρμογής εφαρμόζεται το υψηλότερο εκ των επιτοκίων του στοιχείου α) ή του μηδενικού επιτοκίου, χωρίς πάντως οι εν λόγω καταθέσεις να λαμβάνονται υπόψη στον υπολογισμό του ελάχιστου ορίου του στοιχείου β).

2.   Για τους σκοπούς του παρόντος άρθρου ισχύουν οι ορισμοί του άρθρου 2 της κατευθυντήριας γραμμής (ΕΕ) 2019/671 (ΕΚΤ/2019/7).

Άρθρο 2

Ορισμένες καταθέσεις που τηρούνται στην ΕΚΤ και τοκίζονται σύμφωνα με το άρθρο 2 της απόφασης (ΕΕ) 2019/1743 (ΕΚΤ/2019/31) και το άρθρο 5 της απόφασης 2010/275/ΕΕ (ΕΚΤ/2010/4)

1.   Στους ακόλουθους λογαριασμούς που τηρούνται στην ΕΚΤ εφαρμόζεται το χαμηλότερο εκ του επιτοκίου της διευκόλυνσης αποδοχής καταθέσεων ή του βραχυπρόθεσμου επιτοκίου του ευρώ (€STR):

| α) | λογαριασμοί που τηρούνται σύμφωνα με την απόφαση 2003/797/ΕΚ (ΕΚΤ/2003/14) της Ευρωπαϊκής Κεντρικής Τράπεζας (4), την απόφαση 2011/15/ΕΕ (ΕΚΤ/2010/31) της Ευρωπαϊκής Κεντρικής Τράπεζας (5), την απόφαση 2010/624/ΕΕ (ΕΚΤ/2010/17) της Ευρωπαϊκής Κεντρικής Τράπεζας (6) και τον κανονισμό (ΕΕ) 2020/672 του Συμβουλίου (7)· |
| --- | --- |

α)

λογαριασμοί που τηρούνται σύμφωνα με την απόφαση 2003/797/ΕΚ (ΕΚΤ/2003/14) της Ευρωπαϊκής Κεντρικής Τράπεζας (4), την απόφαση 2011/15/ΕΕ (ΕΚΤ/2010/31) της Ευρωπαϊκής Κεντρικής Τράπεζας (5), την απόφαση 2010/624/ΕΕ (ΕΚΤ/2010/17) της Ευρωπαϊκής Κεντρικής Τράπεζας (6) και τον κανονισμό (ΕΕ) 2020/672 του Συμβουλίου (7)·

| β) | λογαριασμοί που τηρούνται σύμφωνα με την απόφαση 2010/275/ΕΕ (ΕΚΤ/2010/4). |
| --- | --- |

β)

λογαριασμοί που τηρούνται σύμφωνα με την απόφαση 2010/275/ΕΕ (ΕΚΤ/2010/4).

2.   Για τους σκοπούς της παραγράφου 1 στοιχείο α), όταν παρίσταται ανάγκη τήρησης καταθέσεων στους εν λόγω λογαριασμούς πριν από την ημερομηνία υποχρεωτικής διενέργειας πληρωμής βάσει των διατάξεων νόμου ή σύμβασης που διέπουν τη σχετική διευκόλυνση, στη διάρκεια της περιόδου που μεσολαβεί ως τη διενέργεια της πληρωμής οι καταθέσεις αυτές τοκίζονται με βάση το υψηλότερο εκ του επιτοκίου μηδέν τοις εκατό ή του βραχυπρόθεσμου επιτοκίου του ευρώ (€STR).

3.   Ο ειδικός λογαριασμός που τηρείται στην ΕΚΤ σύμφωνα με το άρθρο 13 παράγραφος 2 της εκτελεστικής απόφασης της Επιτροπής, της 14ης Απριλίου 2021, για τη θέσπιση των αναγκαίων ρυθμίσεων για τη διαχείριση των δανειοληπτικών πράξεων βάσει της απόφασης (ΕΕ, Ευρατόμ) 2020/2053 του Συμβουλίου και για τις δανειοδοτικές πράξεις που αφορούν δάνεια χορηγούμενα βάσει του άρθρου 15 του κανονισμού (ΕΕ) 2021/241 του Ευρωπαϊκού Κοινοβουλίου και του Συμβουλίου (8) για τους σκοπούς των ταμειακών διαθεσίμων προληπτικής εποπτείας που αναφέρονται στο εν λόγω άρθρο τοκίζεται με βάση το υψηλότερο εκ του επιτοκίου μηδέν τοις εκατό ή του βραχυπρόθεσμου επιτοκίου του ευρώ (€STR), εκτός εάν το συνολικό ποσό των καταθέσεων που τηρούνται στον ειδικό αυτό λογαριασμό υπερβαίνει τα 20 δισεκατομμύρια ευρώ, οπότε το καθ’ υπέρβασή αυτού ποσό τοκίζεται με βάση το χαμηλότερο εκ του βραχυπρόθεσμου επιτοκίου του ευρώ (€STR) ή του επιτοκίου μηδέν τοις εκατό.

Άρθρο 3

Προσωρινή παρέκκλιση

Σε περίπτωση σύγκρουσης μεταξύ των διατάξεων της παρούσας απόφασης και του άρθρου 4 παράγραφος 1 της κατευθυντήριας γραμμής (ΕΕ) 2019/671 (ΕΚΤ/2019/7), του άρθρου 2 της απόφασης (ΕΕ) 2019/1743 (ΕΚΤ/2019/31) ή του άρθρου 5 της απόφασης 2010/275/ΕΕ (ΕΚΤ/2010/4), υπερισχύει η παρούσα απόφαση.

Άρθρο 4

Έναρξη ισχύος

Η παρούσα απόφαση αρχίζει να ισχύει στις 14 Σεπτεμβρίου 2022 και παραμένει σε ισχύ έως τις 30 Απριλίου 2023.

Φρανκφούρτη, 12 Σεπτεμβρίου 2022.

Η Πρόεδρος της ΕΚΤ

Christine LAGARDE

---

(1)  Κατευθυντήρια γραμμή ΕΚΤ/20194/671 της Ευρωπαϊκής Κεντρικής Τράπεζας, της 9ης Απριλίου 2019, σχετικά με εγχώριες πράξεις διαχείρισης ενεργητικού και παθητικού από τις εθνικές κεντρικές τράπεζες (ΕΚΤ/2019/7) (ΕΕ L 113 της 29.4.2019, σ. 11).

1

(2)  Απόφαση (ΕΕ) 2019/1743 της Ευρωπαϊκής Κεντρικής Τράπεζας, της 15ης Οκτωβρίου 2019, σχετικά με τον εκτοκισμό των πλεοναζόντων αποθεματικών και ορισμένων καταθέσεων (ΕΚΤ/2019/31)(ΕΕ L 267 της 21.10.2019, σ. 12).

2

(3)  Απόφαση 2010/275/ΕΕ της Ευρωπαϊκής Κεντρικής Τράπεζας, της 10ης Μαΐου 2010, σχετικά με τη διαχείριση συγκεντρούμενων διμερών δανείων προς όφελος της Ελληνικής Δημοκρατίας και την τροποποίηση της απόφασης ΕΚΤ/2007/7 (ΕΚΤ/2010/4) (ΕΕ L 119 της 13.5.2010, σ. 24).

3

(4)  Απόφαση 2003/797/ΕΚ της Ευρωπαϊκής Κεντρικής Τράπεζας, της 7ης Νοεμβρίου 2003, σχετικά με τη διαχείριση των δανειοληπτικών και δανειοδοτικών πράξεων που διενεργεί η Ευρωπαϊκή Κοινότητα στο πλαίσιο του μηχανισμού μεσοπρόθεσμης οικονομικής στήριξης (ΕΚΤ/2003/14) (ΕΕ L 297 της 15.11.2003, σ. 35).

4

(5)  Απόφαση 2011/15/ΕΕ της Ευρωπαϊκής Κεντρικής Τράπεζας, της 20ής Δεκεμβρίου 2010, σχετικά με το άνοιγμα λογαριασμών για την επεξεργασία πληρωμών συνδεόμενων με δάνεια του EFSF σε κράτη μέλη με νόμισμα το ευρώ (ΕΚΤ/2010/31) (ΕΕ L 10 της 14.1.2011, σ. 7).

5

(6)  Απόφαση 2010/624/ΕΕ της Ευρωπαϊκής Κεντρικής Τράπεζας, της 14ης Οκτωβρίου 2010, σχετικά με τη διαχείριση των δανειοληπτικών και δανειοδοτικών πράξεων που διενεργεί η Ένωση στο πλαίσιο του ευρωπαϊκού μηχανισμού χρηματοοικονομικής σταθεροποίησης (ΕΚΤ/2010/17) (ΕΕ L 275 της 20.10.2010, σ. 10).

6

(7)  Κανονισμός (ΕΕ) 2020/672 του Συμβουλίου, της 19ης Μαΐου 2020, για τη θέσπιση ευρωπαϊκού μέσου προσωρινής στήριξης για τον μετριασμό των κινδύνων ανεργίας σε περίπτωση έκτακτης ανάγκης (SURE) λόγω της επιδημικής έκρηξης της COVID-19 (ΕΕ L 159 της 20.5.2020, σ. 1).

7

(8)  C(2021) 2502 final.

8

---